Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: a 47/2000. (XII. 18.) PM rendelethez
Paragraph Index: 443

5. Az R. 3. számú melléklete (Az Egységes Vámárunyilatkozat alkalmazása, kitöltési szabályai) I. Részének 3.10.2. pontja helyébe a következő rendelkezés lép: „3.10.2. A helyi vámkezelés során — az aktív- és az ipari vámszabadterületi feldolgozás kivételével — a fővámhivatalnak megküldésre kerülő elektronikus üzenetnek, illetve az engedélyezett exportőr által vámeljárás alá vont áruról/vámáruról szóló árunyilatkozatnak a hiányos árunyilatkozaton feltüntetendő adatokat kell tartalmaznia. Az aktív- és az ipari vámszabadterületi feldolgozás vámeljárások esetében a fővámhivatalnak megküldendő elektronikus üzenetben árumegnevezésként a feldolgozás eredményeként létrejövő végtermékhez történő felhasználásra utaló általános megnevezés is szerepelhet (pl. anyagok személygépkocsi gyártáshoz stb.) a végtermék hatjegyű vámtarifaszámának és a számlára, származási okmányra, nettó tömegre vonatkozó adatok kötelező megadásával. Kiviteli irányú vámeljárások esetén elektronikus üzenetet a fővámhivatalnak küldeni nem kell.”

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes